32. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 269 της 25/26 Απρ. 1975 (ΦΕΚ Α΄ 79) Περί συστάσεως Φορολογικού Εφετείου εις Λάρισαν, αυξήσεως των οργανικών θέσεων Φορολογικών Δικαστών και υπαλλήλων, ως και περί μεταβολής των περιφερειών των Φορολογικών Πρωτοδικείων Λαρίσης και Βεροίας. Έχοντες υπ’ όψει: Τας διατάξεις: α)Του εδαφίου 2 του άρθρου τρίτου του Ν.Δ. 3845/1958 «περί Κώδικος οργανισμού των φορολογικών δικαστηρίων» ως τούτο προσετέθη δια της παρ. 3 του άρθρου έκτου του Ν. 4125/1960 «περί κυρώσεως του Κώδικος Φορολογικής Δικονομίας κλπ.». β)Των άρθρων 2 παρ. 2, 3 και 5, 3, 5, 6 παρ. 1 και 2, 9 παρ. 1, 18 παρ. 2 και δευτέρου παρ. 3 του αυτού Ν.Δ. 3845/1958, ως το εκ τούτων άρθρον 5 αντικατεστάθη δι’ άρθρου 16 του Ν.Δ. 10/1968 «περί τροποποιήσεως και συμπληρώσεως διατάξεών τινων του Κώδικος Φορολογικής Δικονομίας, του Κώδικος Οργανισμού Φορολογικών Δικαστηρίων και άλλων τινών διατάξεων». γ)Του άρθρου έκτου παρ. 1 και 2 του Ν. 4125/1960 «περί κυρώσεως του Κώδικος Φορολογικής Δικονομίας κ.λπ.». δ)Του άρθρου 1 στοιχ. β΄ και γ΄ του Ν.Δ. 82/1973 «περί αυξήσεως του αριθμού των δικαστικών λειτουργών της Φορολογικής Δικαιοσύνης κ.λπ.». ε)Των άρθρων 1 στοιχ. α΄ και 2 στοιχ. α΄ του Ν.Δ. 1026/1971 «περί των οργανικών θέσεων των δικαστικών υπαλλήλων». στ)Του άρθρου 5 του Β.Δ/τος 265/1971 «περί καθορισμού μεταφερομένων υπηρεσιών και θέσεων εκ του Υπουργείου Οικονομικών εις το Υπουργείον Δικαιοσύνης, κατ’ εφαρμογήν του Ν.Δ. 1/1968». 2.Το από 20 Μαρτίου 1975 πρακτικόν γνωμοδοτήσεως της Επιτροπής της παρ. 2 του άρθρου 2 του Κώδικος Οργανισμού των Φορολογικών Δικαστηρίων. 3.Την υπ’ αριθ. 260/1975 γνωμοδότησιν του Συμβουλίου της Επικρατείας, προτάσει των Ημετέρων επί της Δικαιοσύνης και Οικονομικών Υπουργών απεφασίσαμεν και διατάσσομεν: Άρθρον 1. 1.Συνιστάται Φορολογικόν Εφετείον εν τη πόλει της Λαρίσης, ήτις ορίζεται ως έδρα αυτού. 2.Η περιφέρεια του δικαστηρίου τούτου περιλαμβάνει τας περιφερείας των Φορολογικών Πρωτοδικείων Λαρίσης και Βόλου, αποσπωμένας εκ της περιφερείας του Φορολογικού Εφετείου Πειραιώς. Άρθρον 2. 1.Εις περιφέρειαν του Φορολογικού Πρωτοδικείου Λαρίσης υπάγονται και αι περιφέρειαι των Οικονομικών Εφοριών των Νομών Κοζάνης και Γρεβενών, αποσπώμεναι εκ της περιφερείας του Φορολογικού Πρωτοδικείου Βεροίας. 2.Αι πόλεις της Κοζάνης και των Γρεβενών ορίζονται ως μεταβατικαί έδραι του Φορολογικού Πρωτοδικείου Λαρίσης, αντί του Φορολογικού Πρωτοδικείου Βεροίας, εν αις θα εκδικάζωνται υποθέσεις της περιφερείας των Οικονομικών Εφοριών των Νομών Κοζάνης και Γρεβενών, αντιστοίχως. Άρθρον 3. 1.Η λειτουργία του δια του παρόντος συνιστωμένου Φορολογικού Εφετείου άρχεται από της 15ης Σεπτεμβρίου 1975. 2.Αι μέχρι της ενάρξεως λειτουργίας του δια του παρόντος συνιστωμένου Φορολογικού Εφετείου Λαρίσης εισπραχθείσαι και μήπω συζητηθείσαι ενώπιον του Φορολογικού Εφετείου Πειραιώς εφέσεις κατ’ αποφάσεων των Φορολογικών Πρωτοδικείων Λαρίσης και Βόλου, ως και ενώπιον του Φορολογικού Πρωτοδικείου Βεροίας προσφυγαί κατά πράξεων των Οικονομικών Αρχών των Νομών Κοζάνης και Γρεβενών, μερίμνη των Προϊσταμένων των Δικαστηρίων τούτων διαβιβάζονται προς εκδίκασιν εις το Φορολογικόν Εφετείον και Φορολογικόν Πρωτοδικείον Λαρίσης, αντιστοίχως. Άρθρον 4. Δια την λειτουργίαν του δια του παρόντος συνιστωμένου Φορολογικού Εφετείου συνιστώνται παρ’ αυτώ αι κάτωθι οργανικαί θέσεις δικαστών και υπαλλήλων. α)Μία (1) θέσις Προέδρου Φορολογικού Εφετείου, οριζομένου ούτω του συνολικού αριθμού αυτών εις δώδεκα (12). β)Μία (1) θέσις Εφέτου Φορολογικών Δικαστηρίων, οριζομένου ούτω του συνολικού αριθμού αυτών εις τεσσαράκοντα εννέα (49). γ)Μία (1) θέσις Προϊσταμένου Γραμματείας Φορολογικού Εφετείου, επί βαθμώ 3ω ή 2ω του Κλάδου Α1 της Γραμματείας των Φορολογικών Δικαστηρίων, οριζομένου ούτω του συνολικού αριθμού αυτών εις δώδεκα (12). Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. Βλ. και Κεφαλ. Ε΄ (άρθρ. 16-19) Ν.Δ.385/1974 (τόμ. 6 σελ. 311) περί Επιθεωρήσεως των Φορολογικών Δικαστηρίων και των Γραμματειών αυτών.